મોસ્ટ ઓફ ધ ટાઈમ , સ્ટોરી ક્યાંથી ક્યા કુદાકુદ કરતી હોય તે જ સમજવામાં દિમાગ’નું દહીં થઇ જાય ! મહત્તમ દ્રશ્યોમાં તો અંતવિહીન અને પરિણામવિહીન ચર્ચાઓ ચાલતી જ રહે અને છતાં પણ આગળ’નાં દ્રશ્યમાં શું આવે તેની ઇન્તેઝારી રહે ! પૂરી મુવીમાં એટલી તો સડન ઉર્ફે સટ્ટાક કરીને આવી પડનાર મોમેન્ટસ છે કે . . કાં તો તમે ઝાટકો ખાઈ જાવ કાં તો અટ્ટહાસ્ય કરી મુકો ! [ જેમકે , એક દ્રશ્યમાં LAPD’ની બહાર ડોક’ને ધક્કો વાગતા તે ગડ્ગોથું ખાય જાય છે : મારું સૌથી પસંદીદા દ્રશ્ય ] અને બીજા એવા જ ડોક અને ડોક જેવા હિપ્પી’ઓને નફરત કરતા ઇન્સ્પેકટર તરીકે બીગફૂટ [ Josh Brolin ] ‘નાં સઘળા દ્રશ્યો ! આ બંને પાત્રો ડોક અને બીગફૂટ’ની લવ-હેઇટ રીલેશનશીપ જોવાની મજા પડી જશે અને એ સીલી મોમેન્ટસ યાદ કરી’કરીને હોઠો પર મુસ્કાન આવતી રહેશે 🙂